Anatomi anjing

Anatomi anjing merangkumi kajian anatomi tentang bahagian boleh lihat bagi tubuh anjing bela jinak. Perincian struktur sangat berbeza-beza daripada baka kepada baka, lebih berbeza-beza berbanding dengan mana-mana spesies haiwan lain, biar liar mahupun bela jinak, kerana anjing sangat berubah-ubah dari segi ketinggian dan berat. Anjing dewasa terkecil yang diketahui ialah seekor terier Yorkshire yang berdiri hanya setinggi  pada paras bahu, sepanjang  termasuk kepala dan tubuh, dan berukuran seberat hanya . Anjing paling berat ialah seekor mastif Inggeris bernama Zorba, yang berukuran seberat . Anjing dewasa paling tinggi diketahui ialah seekor anjing besar Denmark yang berdiri setinggi  pada paras bahu.


Anatomi

Otot
Jadual berikut menyenaraikan otot anggota anjing.

 Otot  Lokasi  Pangkal  Selitan  Saraf  Tindakan pektoral superfisial menurun dada dan bahu  sternebra pertama  tuberkel besar humerus  saraf pektoral kranium  mengaduksi anggota hadapan pektoral superfisial melintang dada dan bahu  sternebra kedua dan ketiga  tuberkel besar humerus  saraf pektoral kranium  mengaduksi anggota hadapan pektoral dalam dada dan bahu  sternum ventral  tuberkel kecil humerus  saraf pektoral kauda  memperpanjang sendi bahu sternosefalikus dada dan leher  sternum  tulang temporal  saraf aksesori  memusingkan kepala dan leher sternohioideus dada anterior  sternum  tulang basihioid  cabang ventral saraf spina serviks  menggerakkan lidah secara kauda sternotioideus leher  rawan kosta pertama  rawan tiroid  cabang ventral saraf spina serviks  menggerakkan lidah secara kauda omotransversarius belakang anterior dan leher  spina skapula  sayap atlas  saraf aksesori  memarakan anggota hadapan dan memfleksi leher trapezius garis tengah belakang anterior  ligamen supraspina  spina skapula  saraf aksesori  menaikkan dan mengabduksi anggota hadapan romboideus belakang leher hingga bahu  kresta nuka tulang oksiput  skapula  cabang ventral saraf spina  menaikkan anggota hadapan latisimus dorsi belakang dan bahu  fasia torakolumbar  tuberositi teres major humerus  saraf torakodorsal  memfleksi sendi bahu seratus ventralis belakang leher hingga bahu  cuaran melintang vertebra C3 hingga C7  skapula  cabang ventral saraf spina serviks  menyokong trunkus dan menurunkan skapula deltoideus bahu  cuaran akromion skapula  tuberositi deltoid  saraf aksila  memfleksi bahu infraspinatus bahu  fosa infraspinatus  tuberkel besar humerus  saraf supraskapula  memperpanjang dan memfleksi sendi bahu teres minor bahu  tuberkel infraglenoid skapula  tuberositi teres minor humerus  saraf aksila  memfleksi bahu dan memutarkan anggota hadapan secara lateral supraspinatus bahu  fosa supraspina skapula  tuberkel besar humerus  saraf supraskapula  memperpanjang dan menstabilkan sendi bahu subskapularis bahu  fosa subskapula  tuberkel besar humerus  saraf subskapula  memutarkan anggota hadapan secara medial teres major bahu  skapula  tuberositi teres major humerus  saraf aksila  memutarkan anggota hadapan secara medial korakobrakialis bahu  cuaran korakoid skapula  kresta tuberkel kecil humerus  saraf muskulokutaneus  mengaduksi, memperpanjang, dan menstabilkan bahu tensor fasie antebrakium anggota hadapan atas  fasia melitupi latisimus dorsi  olekranon  saraf radius  memperpanjang siku triseps braki anggota hadapan atas  sempadan kauda skapula  tuber olekranon  saraf radius  memperpanjang siku dan memfleksi bahu ankoneus anggota hadapan bawah  humerus  hujung proksimal ulna  saraf radius  memperpanjang siku biseps braki anggota hadapan atas  tuberkel supraglenoid  tuberositi ulna dan radius  saraf muskulokutaneus  memfleksi siku dan memperpanjang bahu brakialis anggota hadapan atas  permukaan lateral humerus  tuberositi ulna dan radius  saraf muskulokutaneus  memfleksi siku ekstensor karpi radialis anggota hadapan bawah  kresta suprakondilar  metakarpus  saraf radius  memperpanjang karpus ekstensor digit sesama anggota hadapan bawah, karpus  epikondil lateral humerus  falanks distal  saraf radius  memperpanjang karpus dan digit 3, 4, dan 5 ekstensor karpi ulnaris anggota hadapan bawah  epikondil lateral humerus  metakarpus 5 dan tulang karpus aksesori  saraf radius  mengabduksi dan memperpanjang sendi karpus supinator anggota hadapan  epikondil lateral humerus  radius  saraf radius  memutarkan anggota hadapan bawah secara lateral abduktor polisis longus anggota hadapan bawah  ulna  metakarpus 1  saraf radius  mengabduksi digit 1 dan memperpanjang sendi karpus pronator teres anggota hadapan bawah  epikondil medial humerus  sempadan medial radius  saraf median  memutarkan anggota hadapan bawah secara medial dan memfleksi siku fleksor karpi radialis anggota hadapan bawah  epikondil medial humerus  sisi palma metakarpus 2 dan 3  saraf median  memfleksi karpus fleksor digit superfisial anggota hadapan bawah  epikondil medial humerus  permukaan palma falanks tengah  saraf median  memfleksi karpus dan sendi metakarpofalanks dan interfalanks proksimal fleksor karpi ulnaris anggota hadapan bawah  olekranon  tulang karpus aksesori  saraf ulna  memfleksi karpus fleksor digit dalam anggota hadapan bawah  epikondil medial humerus  permukaan palma falanks distal  saraf median  memfleksi karpus, sendi metakarpofalanks, dan sendi interfalanks pronator kuadratus anggota hadapan bawah  radius dan ulna  ?  saraf median  mempronasi kaki biseps femoris anggota belakang atas  tuberositi iskium  ligamen patela  saraf siatik  memperpanjang pinggul, stifel, dan keting semitendinosus anggota belakang  tuberositi iskium  tibia  saraf siatik  memperpanjang pinggul dan keting dan memfleksi stifel semimembranosus anggota belakang  tuberositi iskium  femur dan tibia  saraf siatik  memperpanjang pinggul dan stifel sartorius anggota belakang  ilium  patela dan tibia  saraf femur  memfleksi pinggul dan memfleksi dan memperpanjang stifel grasilis anggota belakang  simfisis pelvis  sempadan kranium tibia  saraf obturator  mengaduksi anggota belakang, memfleksi stifel, dan memperpanjang pinggul dan keting pektineus anggota belakang atas  eminens iliopubis  femur kauda  saraf obturator  mengaduksi anggota belakang aduktor anggota belakang atas  simfisis pelvis  femur lateral  saraf obturator  mengaduksi anggota belakang dan memperpanjang pinggul tensor fasie late anggota belakang atas  tuber koksa ilium  fasia femur lateral  saraf gluteus kranium  memfleksi pinggul dan memperpanjang stifel gluteus superfisial pinggul  sempadan lateral sakrum  trokanter ketiga  saraf gluteus kauda  memperpanjang pinggul dan mengabduksi anggota belakang gluteus tengah pinggul  ilium  trokanter besar  saraf gluteus kranium  mengabduksi pinggul dan memutarkan anggota belakang secara medial gluteus dalam pinggul  spina iskium  trokanter besar  saraf gluteus kranium  memperpanjang pinggul dan memutarkan anggota belakang secara medial obturator internus pinggul  simfisis pelvis  fosa trokanter femur  saraf siatik  memutarkan anggota belakang secara lateral gemeli pinggul  permukaan lateral iskium  fosa trokanter  saraf siatik  memutarkan anggota belakang secara lateral kuadratus femoris pinggul  iskium  kresta intertronkanter  ?  memperpanjang pinggul dan memutarkan anggota belakang secara lateral obturator eksternus pinggul  pubis dan iskium  cuaran kondil mandibel  saraf obturator  memutarkan anggota belakang secara lateral kuadriseps femoris anggota belakang atas  femur dan ilium  tuberositi tibia  saraf femur  memperpanjang stifel dan memfleksi pinggul iliopsoas anggota belakang atas  ilium  trokanter kecil  saraf femur  memfleksi pinggul tibia kranium anggota belakang bawah  tibia  permukaan planta metatarsus 1 dan 2  saraf peroneal  memfleksi tarsus dan memutarkan kaki secara lateral popliteus anggota belakang bawah  kondil lateral femur  tibia  saraf tibia  memutarkan tungkai secara medial ekstensor digit panjang anggota belakang bawah  fosa ekstensor femur  cuaran ekstensor falanks distal  saraf peroneal  memperpanjang jari dan memfleksi tarsus peroneus longus anggota belakang bawah  tibia dan fibula  tulang tarsus keempat dan aspek plantar metatarsus  saraf peroneal  memfleksi tarsus dan memutarkan kaki secara lateral gastroknemius anggota belakang bawah  tuberositi suprakondilar femur  tuber kalkaneus  saraf tibia  memperpanjang tarsus dan memfleksi stifel fleksor digit superfisial anggota belakang bawah  tuberositi suprakondilar lateral femur  tuber kalkaneus dan dasar falanks tengah  saraf tibia  memperpanjang tarsus dan memfleksi stifel fleksor digit dalam anggota belakang bawah  fibula  permukaan planta falanks distal  saraf tibia  memperpanjang tarsus dan memfleksi jari

Rangka
Vertebra mempunyai otot yang melekap pada pedikel, lamina, cuaran spina, cuaran melintang, cuaran sendi, foramen vertebra, foramen intervertebra, atlas (C1), paksi (C2), dens, dan lamina ventral (C6).

Tengkorak
Pada tahun 1986, sebuah kajian tentang morfologi tengkorak mendapati bahawa anjing bela jinak berbeza secara morfologi daripada semua kanid lain kecuali kanid mirip serigala. "Perbezaan saiz dan perkadaran sesama sesetengah baka adalah sebesar perbezaan antara mana-mana genus liar, tetapi semua anjing sejelasnya merupakan anggota dalam spesies sama." Pada tahun 2010, sebuah kajian tentang rupa bentuk tengkorak anjing yang dibandingkan dengan karnivoran ekstan mencadangkan bahawa "Jurang rupa bentuk terbesar antara baka anjing sejelasnya mengatasi pencapahan maksimum antara spesies dalam Carnivora. Lebih-lebih anjing, anjing bela jinak menduduki sejulat rupa bentuk baharu di luar domain karnivoran liar."

Anjing bela jinak berbanding dengan serigala menunjukkan variasi terbesar dari segi saiz dan rupa bentuk tengkorak (Evans 1979) dengan julat panjang  (McGreevy 2004). Serigala adalah dolikosefalik (bertengkorak panjang) tetapi tidak seekstrem sesetengah baka anjing, seperti grehaun dan anjing pemburu serigala Rusia (McGreevy 2004). Brakisefali (bertengkorak pendek) kanin hanya terdapat pada anjing bela jinak dan dikaitkan dengan pedomorfosis (Goodwin 1997). Anak anjing lahir dengan muncung pendek, dengan kemunculan tengkorak lebih panjang bagi anjing dolikosefalik pada perkembangan selanjutnya (Coppinger 1995). Perbezaan lain dari segi rupa bentuk kepala antara anjing brakisefalik dengan anjing dolikosefalik termasuk perubahan sudut kraniofasial (sudut di antara paksi basilar dengan lelangit keras) (Regodón 1993), morfologi bagi sendi temporomandibel (Dickie 2001), dan anatomi radiografi bagi plat kribiform (Schwarz 2000).

Sebuah kajian mendapati bahawa pengurangan nisbi dari segi panjang tengkorak anjing berbanding dengan lebarnya (indeks kepala) berkorelasi ketara dengan kedua-dua kedudukan dan sudut bagi otak di dalam tengkorak, tanpa mengira saiz otak atau berat badan anjing.


+ Daya gigitan yang dilaraskan untuk berat badan dalam Newton per kilogram Kanid  Gigi pencabik  Gigi taring Serigala 131.6  127.3 Anjing hutan 130.7  132.0 Anjing liar Afrika 127.7  131.1 Anjing Greenland (dibelajinakkan) 117.4  114.3 Koyote 107.2  98.9 Jakal tepi berbelang 93.0  87.5 Jakal keemasan 89.6  87.7 Jakal berbelakang hitam 80.6  78.3

Sistem pernafasan
Sistem pernafasan ialah set organ yang bertanggungjawab untuk pengambilan oksigen dan pembuangan karbon dioksida. Memandangkan anjing mempunyai sedikit kelenjar peluh di dalam kulitnya, sistem pernafasan juga memainkan peranan penting dalam pengawalaturan suhu tubuh.

Anjing ialah mamalia dengan dua paru-paru besar yang selanjutnya terbahagi kepada lobus. Paru-paru anjing mempunyai penampilan span kerana kehadiran sistem cabang halus bronkiol di dalam setiap paru-paru, yang berhujung dengan kebuk tertutup berdinding tipis (titik pertukaran gas) yang dipanggil alveolus. Kehadiran struktur otot, iaitu diafragma, yang eksklusif untuk mamalia, membahagikan rongga peritoneum daripada rongga pleura, di samping membantu paru-paru semasa penyedutan.

Pembiakbakaan dalam bagi anjing dapat menyebabkan sindrom salur udara brakisefalik. Muka anjing berkenaan dapat mempunyai tengkorak, tulang muka, dan tulang hidung yang memendek, lubang hidung stenotik, trakea hipoplasia, dan sakul larinks terbokong.

Sistem pencernaan
Organ yang membentuk sistem pencernaan kanin adalah sama seperti yang pada kebanyakan mamalia lain, termasuk mulut, esofagus, perut, usus kecil dan usus besar, rektum, dubur, hati, dan pankreas.

Sistem pembiakan

Ciri fizikal
Enam puluh peratus daripada jisim badan anjing ditanggung oleh tungkai hadapan.

Anjing mempunyai sistem kardiovaskular. Otot anjing menyediakan keupayaan untuk melompat dan meloncat untuk anjing. Tungkainya dapat mendorongnya untuk melompat ke hadapan dengan cepat untuk mengejar dan mengatasi mangsa. Ia mempunyai kaki kecil dan ketat dan berjalan di atas jari kaki (dengan itu mempunyai pendirian dan gerak alih digitigrad). Tungkai belakangnya adalah agak tegar dan tegap. Kaki hadapan adalah longgar dan boleh lentur, dengan hanya otot yang melekapkannya pada torso.

Saiz muncung anjing berbeza seiring dengan baka. Anjing dengan muncung sederhana, seperti anjing gembala Jerman, dipanggil mesosefalik dan anjing dengan muncung tertekan ke dalam, seperti pug, dipanggil brakisefalik. Baka mainan kini mempunyai rangka yang menjadi matang dalam tempoh hanya beberapa bulan, sementara baka gergasi, seperti mastif, mengambil masa selama 16 bulan hingga 18 bulan untuk rangka menjadi matang. Kekerdilan telah menjejaskan perkadaran bagi rangka sesetengah baka, seperti yang pada anjing pemburu baset.

Semua Canidae hidup mempunyai ligamen yang menyambungkan cuaran spina bagi vertebra toraks (atau dada) pertamanya dengan sisi belakang bagi tulang paksi (tulang serviks atau tulang leher kedua), yang menyokong berat kepala tanpa penggunaan otot aktif, lantas menjimatkan tenaga. Ligamen ini beranalog dari segi fungsi (tetapi berbeza dari segi perincian struktur tepat) dengan ligamen nuka yang terdapat pada ungulat. Ligamen ini membolehkan anjing membawa kepalanya sambil berlari di sepanjang jarak jauh, seperti semasa mengikuti jejak bau dengan hidungnya ke tanah, tanpa menggunakan banyak tenaga.

Anjing mempunyai tulang bahu tidak bersinambung (tidak mempunyai tulang selangka seperti dalam rangka manusia) yang membolehkan langkah lebih panjang untuk larian dan lompatan. Ia berjalan di atas empat jari, hadapan dan belakang, dan mempunyai kuku embun vestij pada tungkai hadapannya dan pada tungkai belakangnya. Apabila anjing mempunyai kuku embun tambahan sebagai tambahan kepada yang biasa pada tungkai belakang, anjing tersebut dikatakan "berkuku embun ganda".

Saiz
Anjing sangat berubah-ubah dari segi ketinggian dan berat. Anjing dewasa terkecil yang diketahui ialah seekor terier Yorkshire yang berdiri hanya setinggi  pada paras bahu, sepanjang  termasuk kepala dan tubuh, dan berukuran seberat hanya . Anjing paling besar ialah seekor mastif Inggeris, yang berukuran seberat . Anjing dewasa paling tinggi diketahui ialah seekor anjing besar Denmark yang berdiri setinggi  pada paras bahu.

Pada tahun 2007, sebuah kajian mengenal pasti suatu gen yang dicadangkan bertanggungjawab untuk saiz anjing. Kajian mendapati jujukan pengawal atur menyebelahi gen faktor pertumbuhan mirip insulin 1 (IGF1), yang, bersama-sama dengan gen dan jujukan pengawal atur, "ialah penyumbang utama kepada saiz tubuh pada semua anjing kecil." Dua varian bagi gen ini didapati pada anjing besar, lalu memberikan sebab lebih kompleks untuk saiz baka besar. Para penyelidik berkesimpulan bahawa arahan gen ini untuk menjadikan anjing kecil mestilah berusia sekurang-kurangnya 12,000 tahun dan tidak terdapat pada serigala. Sebuah lagi kajian telah mencadangkan bahawa anjing riba (anjing kecil) ialah antara jenis anjing sedia ada tertua.

Bulu

Anjing bela jinak kerap memaparkan baki lawan penggelapan, iaitu corak penyamaran semula jadi lazim. Teori umum lawan penggelapan ialah bahawa haiwan yang dicahayai dari atas akan kelihatan lebih cerah pada separuh atasnya dan lebih gelap pada separuh bawahnya, bilamana biasanya mempunyai cahaya warna sendiri.Klappenbach, Laura. "What is Counter Shading?" [Apakah Lawan Penggelapan?] (dalam bahasa Inggeris). Dotdash Meredith.  Ini ialah corak yang dapat dipelajari oleh pemangsa untuk diperhatikan. Haiwan berlawan penggelapan akan mempunyai pewarnaan gelap pada permukaan atasnya dan pewarnaan cerah di bawah. Ini mengurangkan kebolehlihatan umum haiwan tersebut. Dalam corak ini, banyak baka akan sekali-sekala mempunyai "takik", belang, atau "bintang" bulu putih pada dada atau sisi bawahnya.

Sebuah kajian mendapati bahawa dasar genetik yang menjelaskan warna lapis bulu dalam lapis bulu kuda dan lapis bulu kucing tidak terpakai untuk lapis bulu anjing. Projek itu mengambil sampel daripada 38 baka berlainan untuk menemukan gen (gen beta defensin) yang bertanggungjawab atas warna lapis bulu anjing. Satu versi menghasilkan anjing kuning dan suatu mutasi menghasilkan anjing hitam. Semua warna lapis bulu anjing merupakan pengubahsuaian bagi hitam atau kuning. Sebagai contoh, warna putih pada schnauzer katik putih ialah warna krim, bukan kebalaran (suatu genotip bagi E/E' pada MC1R).

Baka anjing moden mempamerkan pelbagai jenis lapis bulu, termasuk anjing tanpa bulu, seperti anjing botak Mexico. Lapis bulu anjing berubah-ubah dari segi tekstur, warna, dan tanda dan perbendaharaan kata terkhusus telah ber-evolusi untuk memerihalkan setiap ciri.

Ekor
Terdapat banyak rupa bentuk berlainan bagi ekor anjing; lurus, lurus ke atas, sabit, melingkar, dan skru gabus. Dalam sesetengah baka, ekor secara tradisional dipotong untuk mengelakkan kecederaan (terutama untuk anjing pemburu). Dapat ada kejadian bahawa sesetengah anak anjing lahir dengan ekor pendek atau tanpa ekor dalam sesetengah baka. Mutasi gen T-box (C189G) bertanggungjawab untuk baka berekor kontot yang tidak mempunyai ekor hingga mempunyai ekor pendek. Anjing mempunyai kelenjar lembayung atau kelenjar suprakaudal pada permukaan dorsal (atas) ekornya.

Pad kaki
Pad kaki anjing ialah organ tisu lemak penyokong gerak alih, yang hadir di bahagian bawah keempat-empat tungkai, yang terdiri daripada pad jari, pad metakarpus, dan pad karpus, dengan kuku embun dekat dengan pad kaki. Apabila pad kaki anjing terdedah kepada kesejukan, kehilangan haba dicegah oleh penyesuaian sistem darah yang mengedarkan haba semula ke dalam tubuh. Ini membawa darah dari permukaan kulit dan mengekalkan darah hangat pada permukaan pad.

Deria

Penglihatan
Seperti kebanyakan mamalia, anjing hanya mempunyai dua jenis fotoreseptor kon, yang menjadikannya dikromat. Sel-sel kon ini adalah peka secara maksimum di antara 429 nm dengan 555 nm. Kajian tingkah laku telah menunjukkan bahawa dunia penglihatan anjing terdiri daripada kuning, biru, dan kelabu, tetapi ia mengalami kesukaran untuk membezakan antara merah dengan hijau, lalu menjadikan penglihatan warnanya setara dengan buta warna merah–hijau pada manusia (deuteranopia). Apabila manusia menanggap objek sebagai "merah", objek ini kelihatan sebagai "kuning" untuk anjing, dan tanggapan manusia bagi "hijau" kelihatan sebagai "putih", iaitu suatu cahaya warna kelabu. Kawasan putih ini (titik neutral) hadir di sekitar 480 nm, iaitu bahagian spektrum yang kelihatan biru-hijau untuk manusia. Untuk anjing, panjang gelombang yang lebih panjang daripada titik neutral tidak dapat dibezakan antara satu sama lain, dan kesemuanya kelihatan kuning.

Anjing menggunakan warna dan bukan pula kecerahan untuk membezakan antara biru/kuning cerah atau gelap. Ia kurang peka terhadap perbezaan cahaya warna kelabu berbanding dengan manusia dan juga dapat mengesan kecerahan dengan kira-kira separuh ketepatan manusia. Sistem penglihatan anjing telah ber-evolusi untuk membantu dalam perburuan. Anjing telah ditunjukkan mampu mendiskriminasi manusia sesama manusia (cth., mengenal pasti manusia penjaganya) pada julat ; walau bagaimanapun, julat ini berkurang kepada  jika objek adalah pegun. Anjing dapat mengesan perubahan pergerakan yang wujud di dalam satu diopter tunggal ruang di dalam matanya. Manusia, sebagai perbandingan, memerlukan perubahan antara 10 dengan 20 diopter untuk mengesan pergerakan. Satu ujian telah menganggarkan bahawa ketajaman penglihatan bagi pudel mempunyai rating Snellen sebanyak 20/75, iaitu skor yang agak rendah berbanding dengan penglihatan manusia.

Sebagai pemburu krepuskul, anjing kerap bergantung pada penglihatannya dalam situasi cahaya malap: Ia mempunyai anak mata sangat besar, ketumpatan tinggi bagi sel batang di dalam fovea, kadar kerlipan meningkat, dan tapetum lusidum. Tapetum ialah permukaan reflektif di belakang retina yang memantulkan cahaya untuk memberi fotoreseptor peluang kedua untuk menangkap foton. Terdapat juga hubungan antara saiz tubuh dengan garis pusat keseluruhan mata. Julat antara 9.5 mm dengan 11.6 mm boleh didapati sesama pelbagai baka anjing. Varians 20% ini dikaitkan dengan penyesuaian ke arah penglihatan malam unggul.

Mata pelbagai baka anjing berlainan mempunyai rupa bentuk, dimensi, dan tatarajah retina berlainan. Banyak baka berhidung panjang mempunyai "coretan penglihatan"—kawasan fovea lebar yang merentasi lebar retina dan memberinya medan sangat luas penglihatan cemerlang. Sesetengah baka bermuncung panjang, khususnya, anjing pemburu penglihatan, mempunyai medan penglihatan sehingga 270° (berbanding dengan 180° untuk manusia). Baka berhidung pendek pula, sebaliknya, mempunyai "kawasan pusat", iaitu tompok tengah dengan sehingga tiga kali ganda ketumpatan hujung saraf seperti coretan penglihatan, yang memberinya penglihatan terperinci lebih seperti penglihatan manusia. Sesetengah baka berkepala lebar dengan hidung pendek mempunyai medan penglihatan yang serupa dengan medan penglihatan manusia.

Kebanyakan baka mempunyai penglihatan bagus, tetapi sesetengah anjing menunjukkan predisposisi genetik untuk miopia—seperti anjing Rottweil, yang dengannya satu dalam setiap dua telah didapati menghidap miopia. Anjing juga mempunyai pencapahan lebih besar bagi paksi mata berbanding dengan manusia, yang membolehkannya memutarkan anak matanya dengan lebih jauh ke mana-mana arah. Pencapahan paksi mata anjing adalah dalam julat 12°–25°, bergantung pada baka. Uji kaji telah mendapati bahawa anjing dapat membezakan antara imej visual kompleks seperti imej kubus atau imej prisma. Anjing juga menunjukkan ketertarikan kepada imej visual statik seperti siluet anjing pada skrin, pantulan diri, atau video tentang anjing; walau bagaimanapun, minatnya menjunam secara mendadak apabila ia tidak dapat membuat perhubungan sosial dengan imej tersebut.

Pendengaran
Julat frekuensi pendengaran anjing ialah 16–40 Hz (berbanding dengan 20–70 Hz untuk manusia) dan sehingga 45–60 kHz (berbanding dengan 13–20 kHz untuk manusia), yang bermaksud bahawa anjing dapat mengesan bunyi melebihi batas atas spektrum pendengaran manusia.

Anjing mempunyai mobiliti telinga yang membolehkannya cepat-cepat menentukan lokasi tepat bunyi. Lapan belas otot atau lebih dapat mencondongkan, memutarkan, menaikkan, atau merendahkan telinga anjing. Anjing dapat mengenal pasti lokasi bunyi dengan jauh lebih pantas berbanding dengan manusia, serta mendengar bunyi dari jarak empat kali ganda. Anjing dapat kehilangan pendengaran kerana usia atau jangkitan telinga.

Penghiduan

Walaupun otak manusia didominasi oleh korteks penglihatan besar, otak anjing didominasi oleh kortes penghiduan besar. Anjing mempunyai kira-kira empat puluh kali lebih banyak reseptor peka bau berbanding dengan manusia, iaitu dalam julat sekitar 125 juta hingga hampir 300 juta dalam sesetengah baka anjing, seperti anjing pemburu darah.

Pengecapan
Anjing mempunyai sekitar 1,700 tunas rasa berbanding dengan manusia, dengan sekitar 9,000. Tunas rasa manis pada anjing bergerak balas terhadap furaneol. Kelihatannya anjing memang menyukai rasa ini dan ini barang kali ber-evolusi kerana, dalam persekitaran semula jadi, anjing kerap mensumplemen dietnya yang terdiri daripada haiwan kecil dengan apa-apa buah-buahan yang tersedia. Oleh sebab anjing tidak menyukai rasa pahit, pelbagai semburan dan gel telah direka untuk menghalang anjing daripada mengunyah perabot atau objek lain. Anjing juga mempunyai tunas rasa yang tersesuai untuk air, yang merupakan sesuatu yang dikongsi dengan karnivor lain tetapi tidak terdapat pada manusia. Deria rasa ini terdapat di hujung lidah anjing, iaitu bahagian lidah yang digulung untuk menjilat air. Kawasan ini bergerak balas terhadap air pada setiap masa, tetapi apabila anjing telah memakan makanan masin atau manis, kepekaan terhadap rasa air meningkat. Ada cadangan bahawa keupayaan untuk merasa air ber-evolusi sebagai satu cara untuk tubuh mengekalkan keseimbangan bendalir dalaman selepas haiwan berkenaan telah memakan sesuatu yang sama ada akan menyebabkan lebih banyak air kencing dibuang atau keperluan lebih banyak air untuk diproses secukupnya. Kelihatannya apabila tunas rasa air khas ini adalah aktif, anjing mendapat kenikmatan tambahan daripada minum air dan akan meminumnya dalam jumlah banyak.

Sentuhan
Anjing mempunyai misai terkhusus yang dikenali sebagai vibrisa, iaitu organ penderiaan yang hadir di sebelah atas mata anjing, di bawah rahangnya, dan pada muncungnya. Vibrisa adalah lebih tegar, terbenam jauh lebih mendalam di dalam kulit berbanding dengan helaian bulu lain, dan mempunyai bilangan lebih besar bagi sel reseptor di pangkal. Vibrisa dapat mengesan arus udara, getaran halus, dan objek dalam gelap. Vibrisa menyediakan sistem amaran awal untuk objek yang mungkin mengenai muka atau mata dan mungkin membantu mengarahkan makanan dan objek ke arah mulut.

Kepekaan magnet

Sebuah kajian mendapati bahawa anjing mungkin lebih memilih, apabila ia tidak bercawak dan medan magnet Bumi adalah tenang, untuk kencing dan meninja dengan tubuh yang sejajar pada paksi utara–selatan. Anjing adalah peka terhadap perubahan kekutuban medan magnet Bumi. Tiada perbezaan ketara antara jantan dengan betina dari segi keutamaan sudut yang didapati. Sesetengah kajian telah mengesan kriptokrom 1 di dalam kon peka biru fotoreseptor sesetengah anjing.

Pengawalaturan suhu
Terutamanya, anjing mengawal atur suhu tubuhnya melalui cungapan dan perpeluhan melalui kakinya. Cungapan menggerakkan udara pendingin ke atas permukaan lembap bagi lidah dan paru-paru, lalu memindahkan haba ke atmosfera.

Anjing dan kanid lain juga memiliki satu set turbinat hidung, iaitu satu set rumit bagi tulang dan struktur tisu lembut berkaitan (termasuk arteri dan vena) di dalam rongga hidung. Turbinat ini membolehkan pertukaran haba antara arteri kecil dengan vena kecil pada permukaan maksiloturbinat masing-masing (permukaan turbinat yang berkedudukan pada tulang maksila) dalam sistem pertukaran haba berlawanan arus. Berbanding dengan pemangsaan serangan hendap oleh kucing, anjing berkemampuan untuk pengejaran berpanjangan kerana turbinat ini (kucing memiliki set turbinat hidung jauh lebih kecil dan kurang berkembang). Struktur turbinat sama ini membantu memulihara air dalam persekitaran gersang. Keupayaan pemuliharaan air dan kemampuan pengawalaturan suhu bagi turbinat ini pada anjing mungkin telah membolehkan anjing (termasuk kedua-dua anjing bela jinak dan leluhur prasejarah liarnya) untuk mandiri dalam persekitaran Artik dan di kawasan sejuk lain di Eurasia utara dan di Amerika Utara, yang kering dan sejuk.

Rujukan

Bacaan lanjut






Kategori:Pertunjukan dan penunjukan anjing